Autosport

***Autosport*** é unha marca editorial mundial de deportes de motor con sede en Richmond, Londres. Establecida en 1950 ao mesmo tempo que as orixes do Campionato Mundial de Fórmula 1.

Autosport comezou a súa vida como revista semanal en 1950 e expandiuse á edición dixital coa creación de Autosport.com en 1997. En 2016, Haymarket Media Group vendeu Autosport e o resto da súa carteira de automobilismo a Motorsport Network.

## Autosport.com 
Autosport lanzou o seu sitio web - Autosport.com - en 1997. A diferenza da revista, o contido en liña está enfocado a nivel internacional e, ademais de cubrir noticias sobre deportes e informar sobre carreiras, Autosport.com tamén produce vídeos e galerías de fotos extraídas do arquivo de Motorsport Images e contido en profundidade e de gran formato nas seccións só para subscritores do sitio web.

### Autosport Plus 
Autosport Plus é unha parte protexida do sitio web autosport.com con contido adicional.

### Equipo editorial actual 
* Editor - Haydn Cobb
* Plus Editor - James Newbold
* Reporteiro F1 - Luke Smith
* Editor internacional - Lewis Duncan
* Editor técnico - Jake Boxall-Legge
* Directora de Dixital - Jessica McFadyen
* Xefe de equipo técnico - Geoff Creighton
* Deseñador principal de UX - Prad Patel

## Revista Autosport 
O primeiro número de Autosport publicouse en 1950 e o título continua a publicación semanal en quiosco dende entón.

Abarca todas as formas de automobilismo desde a Fórmula 1 ata a escena de carreiras de clubs británicos. A revista leva reportaxes de carreiras e rallies de reunións importantes e de alto nivel de todo o mundo e do Reino Unido e combina isto con análises de novas e artigos en profundidade sobre coches, pilotos e eventos contemporáneos, así como miradas retrospectivas sobre personaxes significativos e novidades do pasado deste deporte.

Tradicionalmente Autosport só se centrou nas carreiras de catro rodas, pero o seu editorial expandiuse ata incluír a cobertura de MotoGP en 2014. No pasado, a revista contiña críticas de novos coches de estrada, pero agora está dedicada especificamente ás carreiras e rallies.

Autosport deixou de imprimir a súa revista o 30 de abril de 2020 debido a COVID e dixo que se retomarían a tempo para a tempada de Fórmula 1 2020. Despois retomaron a publicación co número do 3 de xullo de 2020.

### Equipo editorial actual 
Desde maio de 2016 a revista editaa Kevin Turner, que anteriormente foi o editor do título irmán de Motorsport News. Os outros membros do persoal a tempo completo son.

* Editor xefe - Kevin Turner
* Editor adxunto - Marcus Simmons 
* Editor Gran Premio - Alex Kalinauckas
* Reporteiro F1 - Luke Smith
* Editor técnico - Jake Boxall-Legge
* Editor de produción - Peter Hodges
* Editor nacional do grupo - Stephen Lickorish
* Editor de rendemento e enxeñaría - James Newbold
* Axudante de redacción - Matt Kew
* Editor nacional adxunto - Stefan Mackley
* Directora artística - Lynsey Elliott
* Deseñador Sénior - Michael Cavalli

Ademais, a revista conta cunha serie de correspondentes independentes. Entre estes esta o columnista da F1 Nigel Roebuck, O especialista en automobilismo Gary Watkins e o experto en carreiras de club británico Marcus Pye. Tamén ten correspondentes que abarcan carreiras a nivel de club da escena nacional británica e destacadas carreiras e rallies internacionais.

### Edicións 
**Autosport Asia Edition**

En abril de 2011, Autosport volveu a lanzar Autosport Asia Edition. Está publicado por Bespoke Media Pte Ltd en Singapur. É unha revista mensual en vez de semanal e o obxectivo é que traslade a maior parte do contido da edición británica, ademais de facer unha énfase moi forte na escena do automobilismo asiático.

**Autosport Russian Edition**

O 11 de febreiro de 2013 presentouse Autosport Russian Edition.

**Autosport Arabic Edition**

O 1 de novembro de 2013 presentouse Autosport Arabic Edition. 

**Autosport French Edition**

O 3 de abril de 2014, presentou Autosport French Edition.

## Notas
## Véxase tamén 
### Ligazóns externas 
* Web Oficial